Λέοναρντ Νίμοϊ

Ο Λέοναρντ Νίμοϊ (αγγλικά: Leonard Simon Nimoy, 26 Μαρτίου 1931 – 27 Φεβρουαρίου 2015) ήταν Αμερικανός ηθοποιός, σκηνοθέτης, τραγουδιστής, ποιητής και φωτογράφος. Γεννήθηκε στη Βοστόνη της Μασαχουσέτης στις 26 Μαρτίου του 1931, από οικογένεια εβραίων μεταναστών, που είχαν έλθει στις ΗΠΑ από το Ιζιασλάρ της σημερινής Ουκρανίας. Ξεκίνησε την ηθοποιία από πολύ μικρός, σαν μέλος θεατρικών ομάδων της τοπικής κοινότητας όπου μεγάλωσε. Αποφοίτησε από το Κολέγιο της Βοστόνης και στη συνέχεια σπούδασε υποκριτική στο Pasadena Playhouse της Καλιφόρνια. Ερμήνευσε τους πρώτους (δευτερεύοντες) ρόλους του στην κινηματογραφική ταινία Queen for a Day (1951) και στην τηλεοπτική σειρά Φαντάσματα της στρατόσφαιρας (1952), ενώ ήταν ο βασικός πρωταγωνιστής της ταινίας Kid Monk Baroni (1952). Κατά τη διάρκεια της στρατιωτικής του θητείας, λόγω του ότι είχε ήδη καθιερωθεί ως αναγνωρίσιμος διασκεδαστής, εργάσθηκε στην Ατλάντα σαν παραγωγός εκπομπών για τον αμερικανικό στρατό.

 Σποκ 
Ο Νίμοϊ έφτασε στο απόγειο της δημοφιλίας του με τη συμμετοχή του στη σειρά Σταρ Τρεκ (1965-1969), όπου υποδύθηκε με μεγάλη πειστικότητα τον κο Σποκ (Mr Spock) έναν φλεγματικό εξωγήινο, αξιωματούχο-συγκυβερνήτη του πληρώματος του φανταστικού διαστημόπλοιου "Έντερπραϊζ". Η σειρά γνώρισε πολύ μεγάλη επιτυχία και είχε ως επακόλουθο την παραγωγή οκτώ σχετικών ταινιών, στις οποίες ο Νίμοϊ επίσης συμμετείχε, καθώς και τη δημιουργία ενός ολόκληρου franchise. Ο χαρακτήρας του Σποκ βραβεύθηκε ως ένας από τους 50 κορυφαίους τηλεοπτικούς, ενώ χάρισε στον Νίμοϊ τρεις τιμητικές υποψηφιότητες για Βραβεία Έμμυ. Την εμπειρία του σαν "κος Σποκ", ο Νίμοϊ κατέγραψε σε δυο αυτοβιογραφίες του με τίτλους Δεν είμαι ο Σποκ (1975) και Είμαι ο Σποκ (1995).

Εκτός της σειράς Σταρ Τρεκ, ο Νίμοϊ πρωταγωνίστησε και στο επίσης γνωστό σίριαλ Επικίνδυνες αποστολές.

 Θάνατος 
Ο Νίμοϊ απεβίωσε στις 27 Φεβρουαρίου του 2015 σε ηλικία 83 ετών.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1951Queen for a DayαρχηγόςRhubarbΡούμπι, ο γάτος του Μπρούκλινμπεϊζμπολίστας1952Kid Monk BaroniΠολ ΜπαρόνιFrancis Goes to West PointΟ Φράνσις στη Σχολή Ευελπίδωνδόκιμος αθλητήςZombies of the StratosphereΦαντάσματα της στρατόσφαιραςΝάραμπ1953Old Overland TrailΜαύρο Γεράκι1954Them!Η F.B.I. σε συναγερμόλοχίας1958The Brain Eatersκαθηγητής Κόουλ1963The BalconyΤο μπαλκόνιΡότζερ1965DeathwatchΤα μάτια που μάντευαν το έγκλημαΛεφράνκ1971CatlowΟ μεγάλος παράνομοςΜίλερ1972Baffled!Αγώνας πέρα από τη λογικήΤομ Κόβακ1973The Alpha CaperΜιτς1974Rex Harrison Presents Stories of LoveΜικ1975The Missing Are Deadlyδρ Ντούροφ1978Invasion of the Body SnatchersΜακάβρια εισβολήδρ Ντέβιντ Κίμπνερ1979Star Trek: The Motion PictureΣταρ Τρεκ: Η ταινίαΣποκ1980Seizure: The Story of Kathy Morrisδρ Ρίτσαρντ Κονάουτ1981VincentΘίο Βαν Γκονγκ1982A Woman Called GoldaΜόρις ΜέγιερσονStar Trek II: The Wrath of KhanΣταρ Τρεκ Νο 2: Η οργή του ΚανΣποκ1983Marco PoloΜάρκο ΠόλοΆχμετ1984Star Trek III: The Search for SpockΣταρ Τρεκ Νο 3: Αναζητώντας τον Σποκφωνή ασανσέρ / ΣποκThe Sun Also Risesκόμης ΜιπιπόπουλοςLightsΈλληνας ευγενής1986The Transformers: The MovieΓκάλβατρον (φωνή)Star Trek IV: The Voyage HomeΣταρ Τρεκ Νο 4: Επιστροφή στο παρόνΣποκ1989Star Trek V: The Final FrontierΣταρ Τρεκ Νο 5: Τα τελευταία σύνορα1991Never ForgetΗ υπόσχεσηΜελ ΜέρμελσταϊνStar Trek VI: The Undiscovered CountryΣταρ Τρεκ Νο 6: Ο άγνωστος κόσμοςΣποκ1993The Halloween Treeκύριος Μάουντσραουντ (φωνή)1994The PagemasterΜεγάλο ταξίδι στην περιπέτειαδρ Τζέκιλ / κύριος Χάιντ (φωνή)1995Bonanza: Under AttackΦρανκ Τζέιμς1997DavidΔαβίδΣαμουήλ1998Brave New WorldΚαινούργιος κόσμοςΜουσταφά ΜοντThe Lost WorldΆνγκους Μακάρντλ1999Rashi: A Light After the Dark AgesΡάσι (φωνή)2000Sinbad: Beyond the Veil of MistsΆκρον / Μπάρακα (φωνή)2001Atlantis: The Lost EmpireΗ χαμένη Ατλαντίδαβασιλιάς (φωνή)2009Star TrekΣταρ ΤρεκΣποκLand of the LostΗ χαμένη ήπειροςΖαρν (φωνή)2011Transformers 3Φρουρός (φωνή)2012ZambeziaΖαμπίζια: Πουλιά στον αέραΣεχούρου (φωνή)2013Star Trek Into DarknessΣταρ Τρεκ 2Σποκ

 Παραπομπές 

 Πηγές 

 Εγκυκλοπαίδεια Britannica

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί σκηνοθέτες κινηματογράφου